stanford-oval/wikipedia huggingface dataset:
80 Plus

80 Plus on vuonna 2004 perustettu luokitusjärjestelmä mittaamaan tietokoneiden virtalähteiden energiatehokkuutta. Järjestelmä käsitti aluksi vain kolme eri kuormitustasoa, mutta vuosien kuluessa tasoja lisättiin kolme uutta tekniikan kehittymisen myötä.
Virtalähteen 80 Plus -hyötysuhde kertoo, kuinka paljon verkkovirrasta tulevaa vaihtovirtaa muutetaan tietokoneen käyttämäksi tasavirraksi. Mitä laadukkaampi hyötysuhde virtalähteellä on, sitä vähemmän se käyttää virtaa ja tuottaa lämpöä. Yleensä laadukkaampien hyötysuhteiden virtalähteissä käytetään myös laadukkaampia komponentteja, joten niiden käyttöikä on pidempi.
Luokitusjärjestelmää pidetään osittain puutteellisena, sillä virtalähteiden hyötytaso saavutetaan laboratorioympäristön lämpötilassa eikä kuluttajille suunnatun tietokoneen sisällä. Ne eivät välttämättä saavuta siten todellista suorituskykyään kuluttajilla.
Luokitus on jaettu kolmeen alajaotteluun, jotta valmistajat voivat kohdistaa mainontansa eri alueilla asuville ja erilaisia tietokoneita käyttäville ihmisille.
Luokitusjärjestelmä

| Taso> Taso.Taso | Kuva> Kuva.Kuva | Alajaottelut eri sertifiointiohjelmiin> 230V (EU Internal Non-Redundant).10% käytöllä | Alajaottelut eri sertifiointiohjelmiin> 230V (EU Internal Non-Redundant).20% käytöllä | Alajaottelut eri sertifiointiohjelmiin> 230V (EU Internal Non-Redundant).50% käytöllä | Alajaottelut eri sertifiointiohjelmiin> 230V (EU Internal Non-Redundant).100% käytöllä | Alajaottelut eri sertifiointiohjelmiin> 230V (Internal Redundant).10% käytöllä | Alajaottelut eri sertifiointiohjelmiin> 230V (Internal Redundant).20% käytöllä | Alajaottelut eri sertifiointiohjelmiin> 230V (Internal Redundant).50% käytöllä | Alajaottelut eri sertifiointiohjelmiin> 230V (Internal Redundant).100% käytöllä | Alajaottelut eri sertifiointiohjelmiin> 115V.10% käytöllä | Alajaottelut eri sertifiointiohjelmiin> 115V.20% käytöllä | Alajaottelut eri sertifiointiohjelmiin> 115V.50% käytöllä | Alajaottelut eri sertifiointiohjelmiin> 115V.100% käytöllä |
| --- | --- | --- | --- | --- | --- | --- | --- | --- | --- | --- | --- | --- | --- |
| 80 Plus |  |  | 80% | 82% / PFC .90 | 80% |  |  |  |  |  | 80% | 80% | 80% / PFC .90 |
| 80 Plus Bronze |  |  | 82% | 85% / PFC .90 | 82% |  | 81% | 85% / PFC .90 | 81% |  | 82% | 85% / PFC .90 | 82% |
| 80 Plus Silver |  |  | 85% | 87% / PFC .90 | 85% |  | 85% | 89% / PFC .90 | 85% |  | 85% | 88% / PFC .90 | 85% |
| 80 Plus Gold |  |  | 87% | 89% / PFC .90 | 87% |  | 88% | 92% / PFC .90 | 88% |  | 87% | 90% / PFC .90 | 87% |
| 80 Plus Platinum |  |  | 90% | 90% / PFC .90 | 89% |  | 90% | 94% / PFC .95 | 91% |  | 90% | 92% / PFC .95 | 89% |
| 80 Plus Titanium |  | 90% | 92% / PFC .95 | 94% | 90% | 90% | 94% / PFC .95 | 96% | 91% | 90% | 92% / PFC .95 | 94% | 90% |
Huomautuksia

↑  Virtalähteen on saavutettava tietyllä käyttöprosentilla tietylle hyötysuhteelle omattu prosenttiosuus, jotta se ansaitsee kysisen hyötysuhteen statuksen.
↑  Tarkoitettu toisesta 230V:n sertifioinnista poiketen erityisesti palvelimia ja datakeskuksia varten.
90’s Show

| 90’s Show> That '90s Show |
| --- | --- |
Tyyli:  tilannekomedia
Kehittäjä(t):   Bonnie Turner  Terry Turner  Gregg Mettler  Lindsay Turner 
Pääosissa:   Debra Jo Rupp  Kurtwood Smith  Callie Haverda  Ashley Aufderheide  Mace Coronel  Maxwell Acee Donovan  Reyn Doi  Sam Morelos 
Alkuperämaa:  Yhdysvallat
Alkuperäiskieli:  englanti
Verkko:  Netflix
Jaksoja:  26
Tuotanto
Vastaava(t) tuottaja(t):   Bonnie Turner  Terry Turner  Debra Jo Rupp  Kurtwood Smith 
Tuotantoyhtiö(t):  Carsey-Werner
Aiheesta muualla
IMDb
90’s Show (engl. That '90s Show) on yhdysvaltalainen tilannekomediatelevisiosarja, joka sijoittuu 1990-luvulle. Sarjassa esiintyy alkuperäisen 70’s Show -televisiosarjan hahmoja ja näyttelijöitä lukuun ottamatta Steven Hydeä ja häntä näytellyttä Danny Mastersonia, jota odottaa oikeudenkäynti raiskaussyytteistä. Sarja keskittyy Eric Formanin ja Donna Pinciotin tyttären Leia Formanin ympärille.
Juoni

Leia lähtee vanhempiensa kanssa kylään isovanhempiensa Kittyn ja Redin luo Point Placeen, jossa hän tutustuu paikallisiin nuoriin ja päättää jäädä sinne koko kesäksi. Eric on aluksi vastahakoinen, mutta antaa lopulta tyttärelleen luvan jäädä ja palaa kahdestaan Donnan kanssa Chicagoon. Pian selviää, että Leian isovanhempien naapurissa asuvan tytön Gwenin äidillä on suhde Fezin kanssa. Nuorten ystäväporukkaan lukeutuvat myös Michael Kelson ja Jackie Burkhartin poika Jay, jonka kanssa Leia alkaa seurustella, Gwenin veli Nate ja tämän tyttöystävä Nikki sekä aasialainen homoseksuaali Ozzie, jolla on etäsuhde kanadalaiseen poikaan Etienneen.
Leian syntymäpäiville saapuu vierailulle myös Donnan isä Bob Floridasta. Hänen antamansa lahja karaokelaite on sen verran arvokas, että Redin täytyy pistää paremmaksi omalla lahjallaan. Lopulta hän keksii antaa lahjaksi Ericin entisen auton.
Sarjan aikana käy ilmi, että 70 Show'n lopussa keskenään seurustelemaan alkaneiden Fezin ja Jackien suhde kariutui, kun jälkimmäinen jäi kiinni pettämisestä Michaelin kanssa.
Näyttelijät

| 0 | 1 | 2 |
| --- | --- | --- |
|  Debra Jo Rupp  | … |  Kitty Forman   |
|  Kurtwood Smith  | … |  Red Forman   |
|  Callie Haverda  | … |  Leia Forman   |
|  Ashley Aufderheide  | … |  Gwen   |
|  Mace Coronel  | … |  Jay Kelso   |
|  Maxwell Acee Donovan  | … |  Nate   |
|  Reyn Doi  | … |  Ozzie   |
|  Sam Morelos  | … |  Nikki   |
Näyttelijät > Erikoisvierailijat

| 0 | 1 | 2 |
| --- | --- | --- |
|  Topher Grace  | … |  Eric Forman   |
|  Laura Prepon  | … |  Donna Pinciotti   |
|  Mila Kunis  | … |  Jackie Burkhart   |
|  Ashton Kutcher  | … |  Michael Kelso   |
|  Wilmer Valderrama  | … |  Fez   |
|  Tommy Chong  | … |  Leo   |
17. hikō sentai

| 17>  hikō sentai |
| --- | --- |
Toiminnassa:  helmikuu 1944 - sodan loppu
Valtio:   Japani
Rooli:  hävittäjätoiminta
17. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin helmikuussa 1944. Se muodosti 19. hikō sentain kanssa 22. hikōdanin.
Kalusto

Yhtymän kalustona olivat:
Kawasaki Ki-61 joulukuu 1943 – kesäkuu 1945
Kawasaki Ki-100 maaliskuu 1945 – sodan loppuun
Komentajat

Yhtymän komentajina olivat:
majuri Rinzo Isozuka helmikuu 1944 – heinäkuu 1945
majuri Takebumi Kuroda heinäkuu 1945 – sodan loppuun
Pomarkun vanha kirkko

| Pomarkun vanha kirkko |
| --- | --- |
 Pomarkun vanha kirkko vuonna 2024.
Sijainti:  Pomarkku
Koordinaatit:  61°41′37.2″N, 022°00′39.3″E
Seurakunta:  Pomarkun seurakunta
Rakentamisvuosi:  1802
Suunnittelija:  P. W. Palmroth
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pomarkun vanha kirkko Pomarkussa on rakennettu vuonna 1802. Kirkon suunnittelusta ja rakentamisesta vastasivat tavalliset talonpojat. Perimätiedon mukaan rakennustyöstä vastasivat Huhdanmäen isäntä ja Heikki Lintula Kullaalta sekä Iso-Savon isäntä Pomarkusta apunaan joukko muita paikallisia talollisia ja heidän renkejään. Kirkko on kopio Lintulan Kauvatsalle Per Wilhelm Palmrothin piirustusten pohjalta vuonna 1800 rakentamasta Kauvatsan vanhasta kirkosta lukuun ottamatta tornin yläosan muotoa. Kirkon ulkoseinät saivat lautaverhoilun vasta vuonna 1838. Sitä ennen seinä hirret olivat verhoilemattomat. Kirkon sisäseinät laudoitettiin vuonna 1854 Jaakko ja Iisakki Marttilan johdolla jonka jälkeen leväsjokelainen Henrikki Lilja maalasi sisäseinät valkoisiksi sinisin koristein.
Kirkon ratkaisuissa poikkeavaa on alttarin sijainti pohjoisen puoleisella sivuseinällä ja kellotornin sijainti sitä vastapäätä eteläisellä sivustalla. Nykyisin alkuperäinen saarnatuoli toimii lukupulpettina ja alttarin yläpuolella on uusi, evankelistojen kuvilla varustettu saarnatuoli. Kirkossa ei ole lainkaan alttaritaulua mutta peräseinällä on suuri puinen krusifiksi. Kirkon ovella oleva vaivaispoika on Artturi Kasevan veistämä ja peräisin 1920-luvulta.
Kirkko on 1800-luvun alkupuolen puukirkoista eräs alkuperäisimpänä säilyneitä esimerkkejä. Uuden kirkon valmistuttua vanha ja osin huonokuntoinenkin, kansalaissodassa vaurioitunut kirkko aiottiin purkaa, mutta Heikki Klemetin aloitteen johdosta aikeista luovuttiin. Nykyisin Museovirasto tukee kirkon ylläpitoa ja muun muassa sen paanukate on uusittu ainakin vuosina 1935 ja 1976. Kirkko on niin sanottu autiokirkko ja nykyisin käytössä vain kesäisin.
Aiheesta muualla

Kuvia tai muita tiedostoja aiheesta Pomarkun vanha kirkko Wikimedia Commonsissa
Pomarkun vanha kirkko (rakennusperintörekisteri) Kulttuuriympäristön palveluikkuna kyppi.fi.  8.4.2011. Museovirasto.
Pomarkun kirkonkylä Valtakunnallisesti merkittävät rakennetut kulttuuriympäristöt RKY.  22.12.2009. Museovirasto.
A Milli

A milli on yhdysvaltalaisräppäri Lil Waynen tekemä kappale vuodelta 2008. Kappaletta on pidetty Waynen parhaimpana.kenen mukaan?
A. B. Normi

Antti W. (Volmar) Heikkinen, kirjailijanimi A. B. Normi (13. syyskuuta 1901 Lapinlahti – 27. kesäkuuta 1947 Helsinki) oli suomalainen kirjailija.
Heikkisen vanhemmat olivat rakennusmestari Antti Juho Heikkinen ja Anna Jenny Irene Schöneman. Hän oli naimisissa vuodesta 1931 Siiri Elisabeth Ståhlbergin kanssa. Heikkinen asui 1931–1938 Kuopiossa.
Heikkinen julkaisi salanimellä A. B. Normi kaksi romaania. Ensimmäinen niistä 1938 ilmestynyt Hunsvotti – Rautatieltä psykopaattina erotetun miehen elämäntarina oli katkeransävyinen omaelämäkerrallinen tunnustusromaani ja toinen vuonna 1944 ilmestynyt romaani Hunsvotti? käsitteli samoja aiheita mutta romaanin sivumäärä oli kolminkertaistunut ja romaanin tyylilaji muuttunut veijariromaaniksi. Jälkimmäinen romaani ilmestyi myös ruotsiksi käännettynä.
Teoksia

Hunsvotti – Rautatieltä psykopaattina erotetun miehen elämäntarina : romaani. V. Rodas, Helsinki 1938
Hunsvotti? : romaani. Kustannus Oy Smia, Helsinki 1944, ilmestyi ruotsin kielellä Ralf Parlandin kääntämänä nimellä En vagabond. Smia, Helsinki 1946
Portuguesa

Portuguesa viittaa seuraaviin asioihin:
"A Portuguesa", Portugalin kansallislaulu
Portuguesa, Venezuelan osavaltio
Portuguesa, kaupunki Rio de Janeiron osavaltiossa Brasiliassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Portuguesa”, voi hakea sivunnimihaulla, laajalla sivunnimihaulla tai tekstihaulla.
Portuginies (kappale)

Portuginies on yhdysvaltalaisen tubettajan IShowSpeedin vuonna 2022 julkaisema kappale ja single. Kappale on IShowSpeedin ensimmäinen portugalinkielinen kappale.
| ”Portuginies” IShowSpeed |
| --- | --- | --- |

Singlen tiedot
 Albumilta: Portuginies
 Äänitetty : 2023
 Julkaistu: 5. heinäkuuta 2023
 Tuottaja(t): DJ Scheme
 Tyylilaji: Brasilialainen funk
 Kesto: 02.59
IShowSpeedin muut singlet
| ”Dogs” 2023 | ”Portuginies” 2023 | ”‎” ‎ |
Pratinas

| Pratinas> Πρατίνας.Henkilötiedot |
| --- | --- |
Syntynyt: 500-luku eaa. Fleius
Kuollut: 400-luku eaa.
Ammatti:  näytelmäkirjailija
Kirjailija
Tuotannon kieli: muinaiskreikka (klassinen)
Aikakausi:  arkaainen kausi
Tyylilajit:  tragedia, satyyrinäytelmä
Aiheesta muualla
Löydä lisää kirjailijoitaKirjallisuuden teemasivulta
Pratinas (m.kreik. Πρατίνας; toimi 400-luvun eaa. alussa) oli antiikin kreikkalainen tragediakirjailija, joka oli kotoisin Fleiuksesta. Hän oli varhaisia tragediarunoilijoita ja satyyrinäytelmän kehittäjä.
Elämä

Pratinas oli taustaltaan doorilainen ja kotoisin Fleiuksesta. Hänen isänsä nimeksi mainitaan Pyrrhonides ja Enkomios. Myöhemmin Pratinas toimi Ateenassa. Sinne siirtymisen ajankohtaa ei tunneta, mutta hän on osallistunut siellä näytelmäkilpailuihin ensimmäisen kerran viimeistään noin 70. olympiadin aikaan noin vuonna 500–499 eaa. Tuolloin hän kilpaili Aiskhylosta ja Khoirilosta vastaan. Kilpakumppaneista Khoirilos oli toiminut tuolloin jo ainakin 20 vuotta, kun taas Aiskhylos oli mukana ensimmäistä kertaa 25-vuotiaana. Pratinas oli ilmeisesti iältään heidän väliltään ja tuolloin jo parhaassa iässään.
Muutoin Pratinaan elämästä ei tiedetä käytännössä mitään. Pratinaan poika Aristias oli myös tragediakirjailija.
Näytelmät

Pratinaan nimiin on laitettu satyyrinäytelmien erottaminen tragedioista, toisin sanoen hän oli ensimmäinen, joka kirjoitti myös erillisiä satyyrinäytelmiä. Muutos mahdollisti sen, että osa vanhojen tragedioiden piirteistä voitiin säilyttää samalla, kun tragedia saattoi kehittyä omaan suuntaansa. Alkuperäisissä tragedioissa kuoron muodosti joukko satyyrejä, Dionysoksen kumppaneita. Näytelmän vakavammat osat sijoittuivat näiden pilailun väliin, eivätkä ne häirinneet kokonaisuutta sen enempää kuin ne Homeroksen eepoksissa olevat humoristisemmat kohtaukset, joista Aristoteles juonsi sekä satyyrinäytelmien että komedioiden alun.
Kun tragedia kehittyi sellaiseksi, että se viittasi yhä harvemmin Dionysokseen ja alkoi käsitellä laajemmin kaikenlaisia herooisen mytologian aiheita, satyyrien kuoro pilailuineen alkoi sopia näytelmiin yhä huonommin. Tällainen kuoro olisi sopinut vielä esimerkiksi Aiskhyloksen tragediaan Prometheus valontuoja, mutta ei lainkaan saman kirjailijan tragediaan Kahlehdittu Prometheus. Pratinaan keksintö vapautti tragedian tästä ongelmasta antamalla näyttämön kokonaan omaksi satyyreille satyyrinäytelmissä, kun taas tragediat saattoivat käsitellä vapaammin aivan toisenlaisia aiheita. Näin Pratinas samalla sekä säilytti vanhan ja arvostetun satyyrikuoron että mahdollisti kolmen tragedian ja yhden satyyrinäytelmän tetralogiat, joissa satyyrinäytelmä tarjosi katsojille hieman viihdykettä raskaampien tragedioiden jälkeen.
Satyyrinäytelmän syntyä saattaa selittää osittain Pratinaan tausta. Fleiuksen naapuri Sikyon esitti olevansa tragediakuorojen alkuperäinen koti, samalla kun doorilaiset ylipäätään väittivät olevansa koko tragedian kehittäjiä. Läheinen Korintti taas tunnettiin myös vahvasta satyyrikuoroperinteestään.
Muiden näytelmien alalla tuohon aikaan tehtyjen uusien keksintöjen tapaan muut kirjailijat omaksuivat myös satyyrinäytelmät hyvin nopeasti. Erityisesti niistä tunnettiin kuitenkin Pratinas itse. Sudan mukaan hän olisi kirjoittanut 50 näytelmää, joista 32 oli satyyrinäytelmiä. Tässä saattaa kuitenkin olla kirjoitusvirhe, sillä tetralogioihin sopisi paremmin se, jos satyyrinäytelmiä olisi ollut 12. Tällöin tetralogioita ja satyyrinäytelmiä olisi voinut olla 12 ja tragedioita 36, ja päälle mahdollisesti pari yksittäistä näytelmää. Pratinaan satyyrinäytelmät arvioitiin usein parhaiksi heti Aiskhyloksen jälkeen. Hänen tiedetään kuitenkin saaneen palkinnon vain yhdestä näytelmästä. Myös poika Aristias tunnettiin satyyrinäytelmistään.
Pratinaan sanotaan kirjoittaneen myös lyyristä runoutta draamarunouden lisäksi. Hän kirjoitti erityisesti hyporkhema- ja dithyrambirunoutta. Näistä kummatkin liittyivät läheisesti satyyrinäytelmiin. Onkin vaikea sanoa, missä määrin hänen lyyrinen runoutensa oli todellisuudessa erillistä draamarunoudesta.
A Million Voices

| A Million Voices |
| --- | --- |

Kappaleen tiedot
Esittäjä(t):  Polina Gagarina
Tyylilaji:  pop
Julkaistu:  2015
Säveltäjä(t):  Gabriel Alares, Joakim Björnberg, Katrina Noorbergen, Leonid Gutkin, Vladimir Matetski
Sanoittaja(t):  Gabriel Alares, Joakim Björnberg, Katrina Noorbergen, Leonid Gutkin, Vladimir Matetski
Euroviisutiedot
Vuosi:  2015
Maa:  Venäjä
Kieli:  englanti
Sijoitus:  2.
Pisteet:  303
Sijoitus semifinaalissa:  1.
Pisteet semifinaalissa:  182
Sanat:  sanoitus
Video:  videolinkki
A Million Voices (suom. Miljoona ääntä) on Polina Gagarinan kappale, jolla hän edusti Venäjää vuoden 2015 Eurovision laulukilpailussa. Englannin kielellä laulettavan kappaleen ovat säveltäneet ja sanoittaneet Gabriel Alares, Joakim Björnberg, Katrina Noorbergen, Leonid Gutkin ja Vladimir Matetski.
”A Million Voices” kilpaili Euroviisujen ensimmäisessä semifinaalissa, jonka se voitti 182 pisteellä selviytyen finaaliin. Finaalissa kappale esitettiin numerolla 25. Se sijoittui finaalin toiseksi 303 pisteellä, joka oli siihen asti Venäjän korkein piste-ennätys.
Pihkala (Viipurin mlk)

Pihkala oli luovutetulle alueelle jääneen Viipurin maalaiskunnan pohjoisin kylä. Kylä rajoittui lännessä Nuijamaan kuntaan ja idässä Jääsken kuntaan. Viipurin maalaiskunnan alueella sen naapurikylä oli Terävälä. Pihkalan kylä ja Nuijamaan puolella sijainnut Pihkalanjärven kylä muodostivat yhtenäisen kyläalueen. Tämän kyläalueen nimi on ollut vuodesta 1948 lähtien ven. Дружноселье, Družnoselje.
Asutus ja elinkeinot

Pihkala sijaitsi Viipurista pohjoiseen vievän valtatie 14 varrella. Kylän keskustassa valtatie 14 erkani tie Jääsken Oravalaan. Pihkala kuului Ihantalan seurakuntaan. Vuonna 1937 kylässä oli 171 asukasta. Lähin kauppa oli naapurikylässä Pihkalanjärvellä, viipurilaisen Osuusliike Torkkelin myymälä.[lähde? ] Väestö sai elinkeinonsa pääasiassa maataloudesta. Vuonna 1937 kylässä oli 678 ha metsää, 316 ha peltoa ja 9 ha niittyä. Kylän peltopinta-ala oli lisääntynyt huomattavasti vuonna 1927 suoritetun Pihkalanjärven kuivauksen myötä. Karjataloutta edisti Pihkalan tarkastusyhdistys. Yhdistystoimintaa edustivat Pihkala-Terävälän marttayhdistys (per. 1924) ja Pihkalanjärven nuorisoseura, Pihka, jolla oli oma toimitalo.
Kansakoulu

Pihkalan kansakoulu sijaitsi kylän keskustan eteläpuolella lähellä Terävälän kylän rajaa. Koulu oli Pihkalan ja Terävälän kylien yhteinen. Koulu oli perustettu vuonna 1909 ja koulurakennus valmistui vuonna 1913. Vuonna 1939 koulussa oli kolme opettajaa ja 35 oppilasta.
Historia

Talvisodassa taistelut eivät ulottuneet Viipurin maalaiskunnan pohjoisosaan asti, mutta Moskovan rauhansopimuksen perusteella myös Pihkala oli luovutettava Neuvostoliitolle. Kylän väestö oli evakuoitu jo sodan aikana Keski-Suomeen. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944.
Plewiska

| Plewiska |
| --- | --- |
 Katunäkymä Plewiskasta
 fiPlewiska 
 52°21′58″N, 16°48′32″E 
Väestö
Väkiluku (2011):  6 883
 www.plewiska.net 
Plewiska on kylä Iso-Puolan voivodikunnassa Puolan länsiosassa. Se sijaitsee Poznańin lähellä. Plewiskassa asui vuoden 2011 väestönlaskennan mukaan 6 883 asukasta. Kylässä sijaitsee vuonna 2001 rakennettu kirkko.
Aiheesta muualla

Kuvia tai muita tiedostoja aiheesta Plewiska Wikimedia Commonsissa
Pleístos

| Pleístos Πλείστος |
| --- | --- |
 Pleístos-joen laakso. Näkymä Delfoísta kohti Kírraa.
Alkulähde:  Parnassós
Laskupaikka:  Korintinlahti  38°25′42″N, 22°27′13″E
Maat:   Kreikka
Pleístos (kreik. Πλείστος) on joki, joka virtaa Keski-Kreikassa Fokiin alueyksikön alueella. Se saa alkunsa Parnassós-vuorelta ja laskee Korintinlahteen Kírran (antiikin Kirrha) kylän kohdalla.
Konstantínos Maléaksen maalaus Pleístos-joen laaksosta.
Pleístos muodostaa laajan laakson, joka avautuu antiikin Delfoin pyhäkköalueen eteläpuolelle. Parnassós-vuori jää sen pohjoispuolelle, kun taas eteläpuolella sijaitsee Kírfi-vuori. Kastalian lähteen vedet virtaavat Pleístokseen.
Kreikkalaisessa mytologiassa jokea vastasi joenjumala Pleistos.
Aiheesta muualla

Kuvia tai muita tiedostoja aiheesta Pleístos Wikimedia Commonsissa
A. B. Tammivaara

Alfons (Affi) Bernhard Tammivaara, vuoteen 1906 Ekberg  (28. maaliskuuta 1893 Tampere – 20. lokakuuta 1958 Jämsänkoski) oli suomalainen diplomi-insinööri, joka toimi Rauman kaupunginjohtajana.
Henkilöhistoria

Tammivaaran vanhemmat olivat kirjanpitäjä Karl Henrik Tammivaara ja Julia Eufrosyne Appelgrén ja puoliso vuodesta 1922 Signe Salome Malmgrén. Tammivaara tuli ylioppilaaksi 1913 ja valmistui diplomi-insinööriksi 1921. Hän toimi tie- ja vesirakennuspiirin insinöörinä Oulussa 1921–1925 ja kaupungininsinöörinä Lappeenrannassa 1925–1929, Hämeenlinnassa 1929–1935 ja Raumalla 1935–1937. Rauman kaupunginjohtaja Tammivaara oli 1937–1956 mutta työskenteli vielä eläkkeellä TVH:n Hämeen piirin palveluksessa johtaen muun muassa Tampereen lentokentän laajennustöitä. Tammivaara kuoli sairuaskohtaukseen tarkastusmatkalla Jämsänkoskella.
Julkaisuja

Asemakaavalaki ja rakennussääntö, 1932, T. Malinen, H. Andersin, A. B. Tammivaara, A. G. Linnavuori
Uuden-Lahden kunnalliskoti, 1937,  A. R. Alho, Juho Virtanen, A. B. Tammivaara
Raumo förr och nu, 1945,  Aina Lähteenoja, A. B. Tammivaara
PuTTY

| PuTTY |
| --- | --- |

 PuTTY
Kehittäjä:  Simon Tatham
Kehityshistoria
Ensijulkaisu:  8. tammikuuta 1999
Vakaa versio:  0.78 / 29. lokakuuta 2022
Tiedot
Alusta:  Linux, Windows, macOS
Ohjelmointikielet:  C
Lisenssi:  MIT
Aiheesta muualla
Verkkosivusto
PuTTY on telnet- ja ssh-asiakasohjelma ja pääte-emulaattori. Sitä käytetään etenkin Windows-käyttöjärjestelmissä SSH-palvelimen käyttämiseen.  Useimmista Windows-ohjelmista poiketen se tarvitsee toimiakseen pelkän exe-tiedoston, jota ei tarvitse erikseen asentaa (siirrettävä ohjelma), joten se on helposti haettavissa pikaista tarvetta varten sellaisille koneille, joissa sitä ei ennestään ole.[lähde? ]
PuTTY osaa käyttää julkisen avaimen autentikaatiota SSH-palvelinten kanssa Pageant-apuohjelman avulla. Pageant-ohjelmaan lisätään palvelimen avain, jonka jälkeen PuTTY voi ottaa palvelimeen yhteyden ilman uutta salasanakyselyä.
PuTTY on vapaa avoimen lähdekoodin ohjelmisto, ja se on nykyisin saatavilla myös Linuxille ja Unixeille, sekä epävirallisena käännöksenä myös Symbian OS:lle ja Windows Mobilelle.
Puttystä on myös Nutty-niminen versio, joka osaa avata nettiosoitteet tuplaklikkaamalla niitä hiirellä, sekä Putty Tray -niminen versio, jossa on uusia ominaisuuksia.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
1289

| --- | --- |
Vuosisadat: 1000-luku · 1100-luku · 1200-luku · 1300-luku · 1400-luku
Vuosikymmenet: 1190-luku · 1200-luku · 1210-luku · 1220-luku · 1230-luku · 1240-luku 1250-luku · 1260-luku · 1270-luku · 1280-luku · 1290-luku · 1300-luku
Vuodet: 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209 1210 · 1211 · 1212 · 1213 · 1214 · 1215 · 1216 · 1217 · 1218 · 1219 1220 · 1221 · 1222 · 1223 · 1224 · 1225 · 1226 · 1227 · 1228 · 1229 1230 · 1231 · 1232 · 1233 · 1234 · 1235 · 1236 · 1237 · 1238 · 1239 1240 · 1241 · 1242 · 1243 · 1244 · 1245 · 1246 · 1247 · 1248 · 1249 1250 · 1251 · 1252 · 1253 · 1254 · 1255 · 1256 · 1257 · 1258 · 1259 1260 · 1261 · 1262 · 1263 · 1264 · 1265 · 1266 · 1267 · 1268 · 1269 1270 · 1271 · 1272 · 1273 · 1274 · 1275 · 1276 · 1277 · 1278 · 1279 1280 · 1281 · 1282 · 1283 · 1284 · 1285 · 1286 · 1287 · 1288 · 1289 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309
Tapahtumia

Edvard I:n käskystä rakennutetut Conwyn ja Harlechin linnat valmistuivat Walesiin. Rakennustyöt oli aloitettu vuonna 1283.
Syntyneitä

Ludvig X, Ranskan kuningas
Pu Qifeng

| Mitalit> Maa:   Kiina.Poikien ammunta.MM-kilpailut  | Mitalit> Maa:   Kiina.Poikien ammunta.MM-kilpailut  | Mitalit> Maa:   Kiina.Poikien ammunta.MM-kilpailut  | Maa:   Kiina> Poikien ammunta. |
| --- | --- | --- | --- |
|  Kultaa | Zagreb 2006 | 10 m ilmapistooli |  |
|  Kultaa | Zagreb 2006 | 50 m pistooli |  |
|  Kultaa | Zagreb 2006 | 10 m ilmapistooli, joukkue |  |
|  Kultaa | Zagreb 2006 | 50 m pistooli, joukkue |  |
Pu Qifeng (s. 1986) on kiinalainen pistooliampuja ja nuorten maailmanmestari.
Pu voitti MM-kilpailuissa Zagrebissa 2006 poikien sarjassa henkilökohtaisen ja joukkuekullan 10 m ilmapistoolissa ja 50 m pistoolissa. Hänellä on hallussaan poikien 10 m ilmapistoolin sivuava maailmanennätys.
Maailmanennätykset

|  Joukkuemaailmaennätyksen haltija (sivuava) |
| --- | --- |
Laji:: 10 m ilmapistooli
Sarja:: Pojat
Tulos:: 1726
Joukkue::  Kiina Pu, Mai, Yu
Päivämäärä:: 23.7.2006
Paikka:: Zagreb
Kilpailu:: MM